Държавен вестник, бр. 68, 2025 г., стр. 5

БРОЙ  68	
Д Ъ Р Ж А В Е Н  В Е С Т Н И К 	
СТР.  5  
„държава получателка (или държави получа­
телки)“ или „получаващата държава членка 
(получаващите държави членки)“ се отнася 
и до Монголия и до всяка такава държава 
от Южното и Източното Средиземноморие 
и Субсахарска Африка.“
а. Терминът „Субсахарска Африка“, както 
е посочен в член 1 от Споразумението, озна­
чава региона на Субсахарска Африка, както 
е определен от Групата на Световната банка.
б. Ограничението на броя на страните 
членки от Субсахарска Африка, в които Бан­
ката може да изпълнява своите цели, както 
е посочено в член 1 от Споразумението, се 
разбира така, че да се даде възможност за 
ограничено и постепенно разширяване на 
географския обхват на операциите на Банката 
в съответствие с мерките и механизмите, по­
сочени в Доклада на Съвета на директорите: 
„Изменение на Споразумението за създаване на 
Европейската банка за възстановяване и разви­
тие с цел да се даде възможност за ограничено 
и постепенно разширяване на географския об­
хват на операциите на Банката в Субсахарска 
Африка и Ирак“. В този контекст, за одобря­
ването на всяко по-нататъшно разширяване 
на обхвата се изисква положителен вот на не 
по-малко от три четвърти от Управителите, 
представляващи не по-малко от четири пети 
от общия брой на гласовете на членовете.
в. За целите на Споразумението Ирак се 
включва в региона на Южното и Източното 
Средиземноморие и следователно терминът 
„Южно и Източно Средиземноморие“, както е 
посочено в член 1 от Споразумението, се разби­
ра като регион, състоящ се от страните, които
имат брегова линия на Средиземно море, 
както и Йордания, и Ирак, които са тясно 
интегрирани в този регион.
2. Членовете на Банката ще бъдат запитани 
дали приемат посоченото изменение, като: 
а) изготвят и депозират в Банката документ, 
в който се посочва, че съответната държава 
членка е приела посоченото изменение в 
съответствие със своето законодателство, 
и б) представят доказателства във форма и 
съдържание, удовлетворяващи Банката, че 
изменението е прието и че документът за 
приемане е изготвен и депозиран в съответ­
ствие със законодателството на този член на 
Банката.
3. Посоченото изменение влиза в сила 
3 (три) месеца след датата, на която Банката 
официално е потвърдила пред своите членове, 
че са изпълнени изискванията за приемане 
на посоченото изменение, както е предвидено 
в член 56 от Споразумението.
(Решение, прието на 18-и май 2023 г.)
4575
РЕШЕНИЕ № 260
Изменение на член 12.1 от Споразумение­
то за създаване на Европейската банка за 
възстановяване и развитие за премахване 
на уставното ограничение на капитала за 
обичай­ни операции
(Изменението е ратифицирано със закон, при­
ет от 49-ото Народно събрание на 8 февруари 
2024 г. В сила от 27 юни 2025 г.)
Съветът на управителите,
Като признава съществената роля на 
Многостранните банки за развитие (МБР) за 
справяне с множество неотложни глобални 
предизвикателства;
Като отбелязва значителните промени в 
практиките за управление на капитала във 
финансовия сектор след влизането в сила на 
Споразумението на 28 март 1991 г.;
Като желае да осигури възможност за опти­
мално използване на капиталовия капацитет 
на Банката, за да подпомогне постигането 
на максимално потенциално въздействие в 
държавите получатели;
Като приветства широкообхватните препо­
ръки на Г-20 в Независим преглед на Рамките 
за капиталова адекватност и внимателно­
то им разглеждане от страна на Банката, 
включително, по-конкретно, препоръката 
за модернизиране на подхода на МБР към 
управлението на капиталовата адекватност 
чрез преместване на конкретните лимити за 
ливъридж от уставите на МБР в рамките им 
за капиталова адекватност, по координиран 
между МБР начин;
Като разгледа и изрази съгласие с докла­
да на Съвета на директорите: „Изменение 
на член 12.1 от Споразумението за създаване 
на Европейската банка за възстановяване и 
развитие с цел премахване на уставното капи­
талово ограничение за обичайните операции“ и 
неговата препоръка да одобри изменение на 
член 12.1 от Споразумението, с цел премах­
ване на уставното капиталово ограничение 
за обичайните операции; и
С разбирането, че Съветът на директорите 
ще поддържа подходящ номинален ливъридж 
за операциите, определен въз основа на съ­
ответните капиталови показатели, в рамките 
за капиталова адекватност на Банката, като 
част от отговорността си да защитава финан­
совата стабилност и устойчивост на Банката,
Взема решение:
1. Член 12.1 от Споразумението се изменя, 
като съществуващият текст се заличава и се 
добавя нов текст, както следва:
„1. Съветът на директорите установява и 
поддържа подходящи лимити по отношение на 
показателите за капиталова адекватност, за 
да защити финансовата стабилност и устой­
чивост на Банката.“